D tawil usdid aɣeẓẓan yettwellihen anadi deg ubrid ɣer tifit n tifrat i wuguren.1 2. Tarrayt n unadi usnan Anadi usnan d akala amuddir, d abrid ameɣẓan yes-s ad nesesten di tumanin, ad nesqardec iɛekkuren. Yettusegrar s tmesɣaranit yettawin srid ɣer ugmar n tmusniwin niḍen. 2 Tarrayt d akala amwiwel, neɣ d tikli yettɛawanen deg uzraw n tumanin, d ferru n wuguren d tifin n tririyin ibanen. Akala-agi yettwel s telqayt yessawaḍ ɣer tmussni tamaynut. Iswi n unadi; aglam, asegzi, asekyed n tumanin.3 Daɣ; Tarrayt-agi d anadi deg wannar, s tmuɣli d usemlil n tmusniwin d nettat i aɣ-yeǧǧan ad nexdem tadiwennit d usikked acku tessishel ɣef umnadi ad yaweḍ s igemmaḍ anect-a imi amnadi ad yefren kra n yimdanen wid yesɛan assaɣ ɣer taɣult ideg yettnadi iwakken ad yaweḍ ɣer yigummaḍ ara yesdukklen imdanen merra, dagi netta ur yezmir ara ad yexdem tadiwennit neɣ asikked akk d yimdanen. Am wakken nekkenti deg umahil-agi-nteɣ nefren-d kra seg yiselmaden n tmaziɣt kra d wid yesselmaden deg temnaḍt n Waraben kra d wid yellan deg temnaḍt anda llan Leqbayel ayagi iwakken ad naweḍ ɣer yigemmaḍ nebɣa.